ปลัด อบจ.ลำปาง ชูแผนพัฒนา ยึดความต้องการของประชาชน
ถนนทางขึ้น วัดพระธาตุดอยพระฌาน ต.ป่าตัน อ.แม่ทะ จ.ลำปาง ทาง อบจ.ลำปาง ก่อสร้างแล้วเสร็จ นักท่องเที่ยวไปไหว้พระและชมทะเลหมอกสะดวกขึ้น.,องค์กรปกครองส่วนท้องถิ่น นับว่ามีบทบาทสำคัญในการพัฒนา รวมทั้งดูแลพี่น้องประชาชนในพื้นที่ เนื่องจากมีความใกล้ชิดกับประชาชน และผู้บริหาร ล้วนมาจากการเลือกตั้งของประชาชน,เช่นเดียวกับ องค์การบริหารส่วนจังหวัดลำปาง (อบจ.) มีหน้าที่ในการดูแลรับผิดชอบงานต่างๆครอบคลุมพื้นที่ 13 อำเภอ ภายใต้การกำกับดูแลของ นายทองดี จอมวงศ์ ปลัดองค์การบริหารส่วนจังหวัด ปฏิบัติหน้าที่นายกองค์การบริหารส่วนจังหวัดลำปาง ในปัจจุบัน,โดยการสนับสนุนและได้รับความร่วมมือจากคณะผู้บริหาร สมาชิกสภาองค์การบริหารส่วนจังหวัด (ส.อบจ.) ข้าราชการ ลูกจ้าง และพนักงานทุกระดับ ทำให้งานด้านต่างๆดำเนินการไปอย่างราบรื่น,นายทองดี จอมวงศ์ ปลัด อบจ.ลำปาง ปฏิบัติหน้าที่นายก อบจ.ลำปาง กล่าวว่า พื้นที่อาณาเขตของ จ.ลำปาง เป็นพื้นที่ราบส่วนหนึ่งและพื้นที่สูงหรือบนเขาสูงอีกส่วนหนึ่ง ประชากรทั้งหมด 7,000,000 คน ส่วนใหญ่มีอาชีพทางเกษตรกรรม,การพัฒนาจังหวัดจึงต้องอาศัยสมาชิกสภา อบจ.ลำปาง ทั้ง 13 อำเภอ ที่ประชาชนเลือกให้เป็นตัวแทนและนำปัญหาความต้องการพัฒนาเพื่อเข้าสู่สภาฯก่อนจะกระจายงานลงพื้นที่ตามความต้องการของประชาชน โดยงบประมาณของ อบจ.ลำปาง,โครงสร้างพื้นฐานที่จำเป็นคือการขยายและเพิ่มถนนเป็นหลัก เพราะมีความจำเป็นกับการขนส่งผลิตผลทางการเกษตรออกสู่ตลาด มีทั้งถนนคอนกรีตเสริมเหล็กและแอสฟัลต์ ได้ดำเนินการไปแล้วทุกอำเภอมากกว่า 70%,ส่วนที่ยังไม่สามารถดำเนินการได้ เนื่องจากติดปัญหาอยู่ในเขตป่าสงวนแห่งชาติ ซึ่งที่เหลืออีก 30% ทาง อบจ.จะรีบดำเนินการต่อไป,การพัฒนาสิ่งแวดล้อม ทาง อบจ.ลำปาง ถือเป็นหัวใจหลักของการพัฒนา หากความเป็นอยู่ของประชาชนไม่ดีกระทบทางสิ่งแวดล้อมที่ไม่สะอาด สุขภาพของประชาชนก็จะย่ำแย่ไปด้วย,ดังนั้น อบจ.ลำปาง จึงเดินหน้าพัฒนาแหล่งพักผ่อนและออกกำลังกายใน สวนสาธารณะหนองกระทิง ซึ่งเป็นหนองน้ำธรรมชาติขนาดใหญ่ อยู่ใจกลางเมืองลำปาง มีพื้นที่มากกว่า 157 ไร่,กระทั่ง สวนสาธารณะหนองกระทิง ได้รับเลือกจากทางจังหวัดให้เป็น สวนเฉลิมพระเกียรติของ ร.10 ตามนโยบายของรัฐบาลที่ให้แต่ละจังหวัดเลือกมาจังหวัดละ 1 แห่ง,สวนสาธารณะหนองกระทิง แห่งนี้ อบจ.ลำปาง ได้อำนวยความสะดวกให้กับประชาชน โดยติดตั้งอินเตอร์เน็ตความเร็วสูง เพื่อเป็นการส่งเสริมการท่องเที่ยว,นอกจากนั้นภายในสวนสาธารณะยังจัดทำถนนเป็นสัดส่วน มีทางวิ่งรถจักรยานสองล้อและทางวิ่งทางเดิน เพื่อความปลอดภัยของผู้มาออกกำลังกาย หากถึงเวลา 14.00 น. เจ้าหน้าที่จะห้ามรถทุกชนิดเข้าในเขตสวนอย่างเด็ดขาด แต่มีโซนที่จอดรถให้ ทั้งนี้เพื่อความปลอดภัยกับนักท่องเที่ยว และที่สำคัญมี รปภ.ลาดตระเวนรอบสวน นายทองดี กล่าว,นายเฉลิมพล มิ่งเชื้อ นักบริหารงานช่าง หน.ฝ่ายสาธารณภัยและสิ่งแวดล้อม อบจ.ลำปาง กล่าวถึงการพัฒนาแหล่งน้ำว่า เรื่องน้ำเป็น,เรื่องใหญ่มาก โครงการล่าสุดคือการทำลายวัชพืชในลำน้ำแม่ยาวที่ไหลผ่าน อ.เกาะคา เนื่องจากปัจจุบันนี้กลายเป็นแหล่งวัชพืชขึ้นเต็มไปหมด,จนไม่รู้ว่าเป็นแม่น้ำ,ทาง อบจ.ลำปาง ได้นำเครื่องจักรกลเข้าไปกำจัดวัชพืช ทำให้ลำน้ำแม่ยาวกลับฟื้นคืนมีชีวิตอีกครั้ง จนน้ำใสสะอาดมีปลาน้อยใหญ่ กลายเป็นแหล่งท่องเที่ยวอีกแห่งของ อ.เกาะคา,ช่วงเย็นๆจะมีชาวบ้านพาครอบครัวไปเที่ยวพักผ่อนสองฟากฝั่งลำน้ำจำนวนมาก โดยทาง อบจ.ลำปาง จะได้นำพันธุ์ปลาไปปล่อยในโอกาสต่อไปด้วย,ด้าน นางสุพรรณี สุขสันต์รุ่งเรือง รองปลัด อบจ.ลำปาง กล่าวถึงการกำจัดขยะว่า อบจ.ลำปาง มี ศูนย์จัดการขยะมูลฝอย แบบครบวงจรใหญ่ที่สุดของภาคเหนือ ตั้งอยู่ในเขต อ.เมืองลำปาง รองรับขยะจากทางเทศบาลตำบล และ อบต.หลายแห่ง,หากนำขยะในพื้นที่ไปทิ้งที่นี่ เสียค่า ธรรมเนียม 150/ตัน เป็นราคาธรรมเนียมถูกที่สุดในประเทศ ทำให้ทุกวันนี้ในพื้นที่ จ.ลำปาง แทบไม่มีการลักลอบทิ้งขยะให้เห็นอีกต่อไป กลายเป็นเมืองสะอาดเป็นเมืองน่าอยู่ที่สุดอีกแห่งหนึ่งของประเทศ,นอกจากนี้ นายทองดี จอมวงศ์ ปลัด อบจ.ลำปาง ปฏิบัติหน้าที่นายก อบจ.ลำปาง กล่าวเสริมในตอนท้ายว่า ทั้งหมดนี้เป็นเพียง 1-3 โครงการเท่านั้นที่ทาง อบจ.ลำปาง ผลักดันเพื่อให้ประชาชนได้ใช้ประโยชน์ร่วมกัน,ยังมีอีกหลายโครงการที่ประชาชนร้องขอมา โดย อบจ.ลำปาง จะเร่งพัฒนาโดย เฉพาะโครงสร้างพื้นฐาน เพื่อให้เมืองลำปางกลายเป็นเมืองแห่งความสุขและน่าอยู่อย่างยั่งยืนต่อไปในอนาคต.,ผสม ติดธรรม รายงาน
องค์กรปกครองส่วนท้องถิ่น นับว่ามีบทบาทสำคัญในการพัฒนา รวมทั้งดูแลพี่น้องประชาชนในพื้นที่ เนื่องจากมีความใกล้ชิดกับประชาชน และผู้บริหาร ล้วนมาจากการเลือกตั้งของประชาชน
ลำปาง,องค์การบริหารส่วนจังหวัดลำปาง,ทองดี จอมวงศ์,สวนสาธารณะหนองกระทิง,เฉลิมพล มิ่งเชื้อ,สุพรรณี สุขสันต์รุ่งเรือง,ผสม ติดธรรม